ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
5வது ஊட்டச்சத்து இருவார விழா கொண்டாட்டங்கள் நாளை தொடங்குகிகின்றன
மத்திய பெண்கள் மற்றும் குழந்தைகள் மேம்பாட்டு அமைச்சகம் ஐந்தாவது ஊட்டச்சத்து இருவார விழாவை மார்ச் 20 முதல் ஏப்ரல் 3 வரை நாடு முழுவதும் பல்வேறு செயல்பாடுகளுடன் கொண்டாடுகிறது. மக்கள் இயக்கம், மக்கள் பங்கேற்பு மூலம் ஊட்டச்சத்தின் முக்கியத்துவத்தைப் பற்றிய விழிப்புணர்வை ஏற்படுத்தவும் ஆரோக்கியமான உணவுப் பழக்கத்தை மேம்படுத்தவும் இந்த இருவார விழா நோக்கமாகக் கொண்டுள்ளது.
2018- ம் ஆண்டு மார்ச் 8 அன்று பிரதமர் திரு நரேந்திர மோடியால் தொடங்கப்பட்ட ஊட்டச்சத்து இயக்கம் , மக்களின் பங்களிப்பை உறுதி செய்வதிலும், ஊட்டச்சத்து குறித்த விழிப்புணர்வை முன்னுக்குக் கொண்டு வருவதிலும் முக்கியப் பங்காற்றியுள்ளது. ஊட்டச்சத்து இயக்கம் ஒரு முழுமையான முறையில் ஊட்டச்சத்து விளைவுகளை மேம்படுத்தும் நோக்கத்துடன் தொடங்கப்பட்டது.
ஒவ்வொரு ஆண்டும் மார்ச் மாதத்தில் ஊட்டச்சத்து இருவார விழா 15 நாட்கள் கொண்டாடப்படுகிறது. இதேபோல், நாடு முழுவதும் செப்டம்பர் மாதம் தேசிய ஊட்டச்சத்து மாதம் எனக் கொண்டாடப்படுகிறது. இதுவரை கொண்டாடப்பட்ட ஊட்டச்சத்து மாதம், ஊட்டச்சத்து இருவார விழா ஆகியவை அனைத்து மாநிலங்கள்/யூனியன் பிரதேசங்கள், முன்னணி நிர்வாகிகள், ஒன்றிணைந்த அமைச்சகங்கள் மற்றும் பொதுமக்களின் பரவலான பங்கேற்பையும் உற்சாகத்தையும் கண்டுள்ளன. கடந்த ஆண்டு ஊட்டச்சத்து இருவார விழாவில் நாடு முழுவதும் 2.96 கோடி நடவடிக்கைகள் நடைபெற்றன. இந்த ஆண்டின் கருப்பொருள் "அனைவருக்கும் ஊட்டச்சத்து: ஒன்றாக ஆரோக்கியமான இந்தியாவை நோக்கி"என்பதாகும் . 2023 ஆம் ஆண்டை சர்வதேச சிறுதானிய ஆண்டாக பிரகடனப்படுத்தியதன் மூலம், இந்த ஆண்டு இருவார விழாவின் கவனம், ஊட்டச்சத்து குறைபாட்டை நிவர்த்தி செய்வதற்கான மதிப்புமிக்க சொத்தாக அனைத்து தானியங்களுக்கும் தாயான 'ஸ்ரீ அன்னை' யை பிரபலப்படுத்துவதாகும்.
சிறுதானியங்கள் சார்ந்த உணவுகளை துணை ஊட்டச்சத்துடன் இணைக்கும் இயக்கங்களின் மூலம் ஊட்டச்சத்து நலனுக்காக ஸ்ரீ அன்னை / சிறுதானியங்களை ஊக்குவித்தல், நல்ல ஊட்டச்சத்து நல்ல ஆரோக்கியம் மற்றும் நல்வாழ்வுக்கான ஆரோக்கியமான போட்டி மனப்பான்மையை உருவாக்குவதன் மூலம் வரையறுக்கப்பட்ட அளவுகோல்களின்படி ஆரோக்கியமான குழந்தையை கொண்டாடுதல், உள்கட்டமைப்பு மற்றும் வசதிகளுடன் அங்கன்வாடிகளை மேம்படுத்தப்படுத்துதல் ஆகியவற்றுக்கு முன்னுரிமை அளிக்கப்படும்.
மத்திய பெண்கள் மற்றும் குழந்தைகள் மேம்பாட்டு அமைச்சகம், ஊட்டச்சத்து இருவார விழாவின் ஒருங்கிணைப்பு நடவடிக்கைகளை மேற்கொள்வதற்கான முக்கிய அமைச்சகமாக இருக்கும். மாநிலம்/யூனியன் பிரதேசத்தில், பெண்கள் மற்றும் குழந்தைகள் மேம்பாட்டுத் துறை/சமூக நலத் துறை ஆகியவை இதன் முக்கியத் துறைகளாக இருக்கும்.
---
AD/PKV/KPG
(Visitor Counter : 195
சிறப்பு சேவைகள் மற்றும் கட்டுரைகள்
புதுப்பிக்கப்பட்ட உள்ளூர் மற்றும் மண்டல தணிக்கை அலுவலகம் திறக்கப்பட்டது
சென்னை செயின்ட் ஜார்ஜ் கோட்டை வளாகத்தில் உள்ள உள்ளூர் மற்றும் மண்டல தணிக்கை அலுவலகம் புதுப்பிக்கப்பட்டது. சென்னை பாதுகாப்பு கணக்குத் துறையின் கட்டுப்பாட்டாளர் நிர்வாகத்தின் கீழ் 1988 ஆம் ஆண்டு இந்த அலுவலகம் ஏற்படுத்தப்பட்டது. 280 வருடங்களுக்கும் மேலான பழமையான இந்த கட்டிடம் 1730 ஆம் ஆண்டு செயின்ட் ஜார்ஜ் கோட்டை வளாகத்தில் கட்டப்பட்டது. இந்த கட்டிடத்தில் இந்த அலுவலகம் செயல்பட்டது. போர்க்கால அடிப்படையில் இந்த அலுவலகத்தின் புதுப்பிக்கும் பணி நடைபெற்று நிறைவு செய்யப்பட்டது
புதுப்பிக்கப்பட்ட இந்தக் கட்டிடத்தை சென்னை பாதுகாப்பு கணக்கு துறை கட்டுப்பாட்டாளர் திரு.டீ.ஜெயசீலன் கலந்துகொண்டு குத்து விளக்கு ஏற்றி வைத்து திறந்து வைத்தார்.
பெட்ரோலியம் மற்றம் இயற்கை எரிவாயு அமைச்சகம்
சுய சார்பு பாரதத்தை உருவாக்க புதுமையான தீர்வுகளைக் கொண்டு வருமாறு தொழில்முனைவோரை திரு. தர்மேந்திர பிரதான் கேட்டுக்கொண்டார்
பெட்ரோலியம், இயற்கை எரிவாயு மற்றும் எஃகுத்துறை அமைச்சர் திரு. தர்மேந்திர பிரதான் இன்று, புதுமைகளைப் புகுத்தக் காத்திருக்கும் தொழில் முனைவோர் உணர்வைக் கொண்டாடும் தொழில் முனைவோர் திருவிழாவில் காணொளிக்காட்சி மூலம் உரையாற்றிய போது, இளம் தொழில்முனைவோருக்கு அவர்களின் யோசனைகளை வளர்ப்பதற்கும் அவற்றை சாத்தியமான தொடக்க நிலைகளாக மாற்றுவதற்கும் ஒரு தளத்தை வழங்குவதன் மூலம் அவர்களுக்கு அதிகாரம் அளிக்க முயற்சிக்கிறது என்று தெரிவித்தார்.
பங்கேற்பாளர்ளிடையே உரையாற்றிய அமைச்சர் பிரதான், பிரதமர் திரு. நரேந்திர மோடியின் சுயசார்பு பாரதத்தை பற்றிய பார்வை, கோவிட் -19 நெருக்கடி நிலையால் உருவாகியுள்ள சவால்களை வாய்ப்புகளாக மாற்றுவதில் இளம் தொழில்முனைவோரின் பங்கு, தன்னம்பிக்கை மற்றும் உலகளாவிய நன்மைகளை அடைதல், உலகம் முழுவதும் ஒரு குடும்பம் என்ற மனநிலையை உருவாக்கியுள்ளதாக தெரிவித்தார். இந்த இளம் கண்டுபிடிப்பாளர்களைச் சுற்றியுள்ள சமூக மற்றும் பொருளாதார சவால்களை அடையாளம் காணவும், ஒரு வளமான சுயசார்பு பாரதத்திற்கான புதுமை, வளர்ச்சி மற்றும் தன்னம்பிக்கை ஆகியவற்றின் அடுத்த பாதையில் இந்தியாவை நகர்த்துவதற்கான புதுமையான தீர்வுகளைக் கொண்டு வரவும் அவர் வேண்டுகோள் விடுத்தார். பொருள் ஈட்டுவதற்கான பாதையை உருவாக்குவதோடு சமூக நன்மையையும் அடைவதே தொழில்முனைவோரின் உண்மையான நோக்கமாக இருக்க வேண்டுமென்று தொழில்முனைவோரை அவர் கேட்டுக்கொண்டார், மேலும் பொருளாதாரத்தில் எளிதில் அணுகக்கூடிய, நிலையான மற்றும் உலகிற்கு நன்மை பயக்கும் ஒரு மாதிரியை உருவாக்குவதன் மூலம் வெவ்வேறு நோக்கங்களை சமநிலைப்படுத்த வேண்டும் என்றும் அவர் கேட்டுக்கொண்டார்.
புதுமைகளைப் புகுத்தக் காத்திருக்கும் தொழில்முனைவோருக்கான செழிப்பான சுற்றுச்சூழல் அமைப்பை உருவாக்குவதுடன், உள்நாட்டில் அனைத்து மட்டங்களிலும் தொழில்முனைவோருக்கு ஆதரவளிப்பதற்கும் இந்திய அரசு உறுதியுடன் இருப்பதை திரு. பிரதான் சுட்டிக் காட்டினார்.
பிரதமர் அலுவலகம்
பிரதமர் உஜ்வாலா திட்டத்தின் பயனாளிகளின் எண்ணிக்கை 2 கோடியை எட்டியது – பிரதமர் மகிழ்ச்சி
பிரதமர் உஜ்வாலா திட்டத்தின் பயனாளிகளின் எண்ணிக்கை 2 கோடியை எட்டியதன் காரணமாக பிரதமர் திரு. நரேந்திர மோடி தந்து மகிழ்ச்சியை தெரிவித்துள்ளார்.
“ஓர் ஆண்டுக்குள்ளாகவே பிரதமர் உஜ்வாலா திட்டத்தின் பயனாளிகளின் எண்ணிக்கை 2 கோடியை எட்டியது பெருமையையும் மகிழ்ச்சியையும் அளிக்கிறது.
ஏழை பெண்களின் வாழ்க்கைத் தரத்தில் நல்ல மாற்றம் கொண்டு வரவேண்டும் என்ற உறுதியான கோட்பாட்டின் வழிகாட்டியால் உஜ்வாலா திட்டம் செயல்படுத்தப்படுகிறது.
உஜ்வாலா திட்டத்தின் பயனாளிகளுக்கும் இத்திட்டம் வெற்றி பெற நேரம் பாராமல் அயராது உழைப்பவர்களுக்கும் எனது வாழ்த்துகள்”, என்று பிரதமர் கூறியுள்ளார்.
மனித வள மேம்பாட்டு அமைச்சகம்
குழந்தைகளை பள்ளிகளை நோக்கி ஈர்ப்பதற்கான திட்டம்.
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய கல்வி இணை அமைச்சர் திருமதி. அன்னபூர்ணா தேவி கீழ்காணும் தகவல்களை அளித்தார்.
சமக்ர சிக்ஷா எனும் பள்ளிக் கல்விக்கான ஒருங்கிணைந்த திட்டத்தை 2018-19 முதல் இந்திய அரசு செயல்படுத்தி வருகிறது. முன்பள்ளி முதல் பன்னிரண்டாம் வகுப்பு வரையிலான பள்ளிக் கல்வித் துறைக்கான விரிவான திட்டமாக, கிராமப்புறங்கள் உட்பட நாடு முழுவதும் உள்ள பள்ளிக் கல்வியின் அனைத்து நிலைகளிலும் உள்ளடக்கிய மற்றும் சமமான தரமான கல்வியை உறுதி செய்வதை இது நோக்கமாகக் கொண்டுள்ளது.
பள்ளிகளில் உள்கட்டமைப்பை வலுப்படுத்துதல், உலகளாவிய அணுகல், பாலின சமத்துவத்தை கொண்டு வருதல், உள்ளடக்கிய கல்வி, கல்வியின் தரம், ஆசிரியர்களின் ஊதியத்திற்கான நிதியுதவி, டிஜிட்டல் முயற்சிகள், குழந்தைகளுக்கான உரிமையை செயல்படுத்துதல், கல்வி உரிமை சட்டம், இலவச சீருடை மற்றும் பாடப்புத்தகங்களை வழங்குதல், முன்பள்ளி கல்வி, தொழிற்கல்வி, விளையாட்டு மற்றும் உடற்கல்வி, கஸ்தூரிபா காந்தி பாலிகா வித்யாலயாக்களை நிறுவுதல், நடத்துதல் மற்றும் ஆசிரியர் கல்வி நிறுவனங்களை வலுப்படுத்துதல் ஆகியவற்றுக்கு இத்திட்டம் மாநிலங்களுக்கும் யூனியன் பிரதேசங்களுக்கும் ஆதரவை வழங்குகிறது.
பிரதமரின் ஊட்டச்சத்து திட்டத்தின் கீழ், மாணவர் சேர்க்கை, தக்கவைப்பு மற்றும் வருகையை அதிகரிக்கவும், அதே நேரத்தில் அவர்களின் ஊட்டச்சத்து அளவை மேம்படுத்தவும் தொடக்க நிலை மாணவர்களுக்கு மதிய உணவு வழங்கப்படுகிறது.
தேசிய மீன்ஸ்-கம்-மெரிட் ஊக்கத்தொகை திட்டத்தின் கீழ், 9-12 வகுப்புகளில் பயிலும் பொருளாதாரத்தில் நலிவடைந்த பிரிவுகளை சேர்ந்த திறமையான மாணவர்களுக்கு அவர்களின் இடைநிறுத்தத்தைத் தடுக்கவும், இரண்டாம் நிலைப் படிப்பைத் தொடர ஊக்குவிக்கவும் உதவித்தொகை வழங்கப்படுகிறது.
மேலும், குறிப்பாக கிராமப்புறங்களில் இருக்கும் திறமையான குழந்தைகளுக்கு தரமான நவீன கல்வியை வழங்கும் நோக்கத்துடன் ஜவஹர் நவோதயா வித்யாலயாக்கள் அமைக்கப்பட்டுள்ளன. இவற்றின் 75% இடங்கள் கிராமப்புறங்களில் இருந்து தேர்ந்தெடுக்கப்பட்ட விண்ணப்பதாரர்களால் நிரப்பப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784248
கலாசாரத்துறை அமைச்சகம்
சர்வதேச அருங்காட்சியக தினம்: 'அருங்காட்சியகங்களின் ஆற்றல்’ என்ற கருப்பொருளில் பல்வேறு கல்வி சார்ந்த நிகழ்ச்சிகளுக்கு தேசிய நவீன கலைக்கூடம் ஏற்பாடு
சர்வதேச அருங்காட்சியகங்கள் கவுன்சில் குறிப்பிட்டபடி, சர்வதேச அருங்காட்சியக தினத்தைக் கொண்டாடுவதற்காக 'அருங்காட்சியகங்களின் ஆற்றல்’ என்ற கருப்பொருளில் பல்வேறு கல்வி சார்ந்த நிகழ்ச்சிகள் மற்றும் நடவடிக்கைகளுக்கு புதுதில்லியின் தேசிய நவீன கலைக்கூடம் ஏற்பாடு செய்துள்ளது. சர்வதேச அருங்காட்சியக சமூகத்திற்கான தனித்துவம் வாய்ந்த நிகழ்வைக் குறிக்கும் வகையில் சர்வதேச அருங்காட்சியக தினத்தை 1977-ஆம் ஆண்டு முதல் சர்வதேச அருங்காட்சியக கவுன்சில் கடைப்பிடிக்கிறது. ‘கலாச்சார பரிமாற்றம், கலாச்சாரங்களை செழுமைப்படுத்துதல் மற்றும் பரஸ்பர புரிதல் மற்றும் அமைதியை மேம்படுத்துவதற்கான முக்கிய வழிமுறையாக’ அருங்காட்சியகங்கள் வகிக்கும் பங்கு குறித்த விழிப்புணர்வை ஏற்படுத்துவதே இந்த நாளின் முக்கிய நோக்கமாகும்.
மேலே குறிப்பிடப்பட்ட கருப்பொருளில் மே 16 முதல் 20-ஆம் தேதி வரை சிறப்பு நிகழ்ச்சிகளை தேசிய நவீன கலைக்கூடம் நடத்த உள்ளது. ஹஸ்தந்தரன் மற்றும் க்ஷேத்ரக்யா என்ற தலைப்பில் நவீன இந்திய கலைகள் குறித்த 2 கண்காட்சிகள் நடைபெறும்.
கலாச்சார அமைச்சக செயலாளர் திரு கோவிந்த் மோகன், இணைச்செயலாளர் திருமிகு லில்லி பாண்டேயா ஆகியோருடன் மத்திய கலாச்சாரம், சுற்றுலா மற்றும் வடகிழக்கு பகுதி வளர்ச்சி அமைச்சர் திரு ஜி கிஷன் ரெட்டி சிறப்பு விருந்தினராக இந்த நிகழ்ச்சியில் கலந்து கொள்வார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1825498
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாகன உரிமையாளர்களின் நியமனதாரர்களை பதிவு செய்வதற்கான விதிகள்: மக்களிடம் கருத்துக் கேட்பு
வாகன உரிமையாளர்கள் தங்களின் நியனமதாரர்களைப் பதிவு செய்வதற்கான வரைவு விதிகள் குறித்து, மத்திய சாலைப் போக்குவரத்து மற்றும் நெடுஞ்சாலைத் துறை அமைச்சகம் பொது மக்களிடம் கருத்து கேட்டுள்ளது.
மோட்டார் வாகன சட்டத்தில் பல சீர்திருத்தங்களை மேற்கொள்ள, மத்திய சாலைப் போக்குவரத்து மற்றும் நெடுஞ்சாலைத்துறை அமைச்சகம் உத்தேசித்துள்ளது. இதற்கான வரைவு விதிகள் தயார் செய்யப்பட்டு அறிவிப்பாக வெளியிடப்பட்டுள்ளன.
வாகனங்களின் உரிமையாளர்கள், தங்களின் சட்டப்படியான வாரிசை, நியமனதாரராக வாகனப் பதிவு புத்தகத்தில் பதிவு செய்யும் வகையில் மோட்டார் வாகனச் சட்டத்தில் திருத்தம் செய்யப்படவுள்ளது. இதற்கான வரைவு விதிகள் பற்றிய அறிவிப்பு நவம்பர் 26ம் தேதி வெளியிடப்பட்டுள்ளது.
வாகனத்தின் உரிமையாளர் இறக்க நேர்ந்தால், அந்த வாகனத்தை நியமனதாரின் பெயரில் பதிவு செய்வதற்கும், மாற்றம் செய்வதற்கும் இந்த வசதி சேர்க்கப்படவுள்ளது.
வாகன உரிமையாளர் இறந்தால், அவரது இறப்பு சான்றிதழை, வாகன பதிவுத்துறை இணையளத்தில் நியமனதாரர் பதிவேற்றம் செய்து தனது பெயருக்கு மாற்றிக் கொள்ளலாம்.
இந்த வரைவு விதிகள் குறித்த ஆட்சேபணைகள், ஆலோசனைகள் மற்றும் கருத்துக்களை, இந்த அறிவிப்பு வெளியான 30 நாட்களுக்குள், மத்திய சாலைப் போக்குவரத்து அமைச்சகத்தின் மோட்டார் வாகன சட்ட இயக்குனருக்கு director-morth[at]gov[dot]in என்ற மின்னஞ்சல் முகவரியிலும், Ministry of Road Transport and Highways, Transport Bhawan, Parliament Street, New Delhi-110 001 என்ற முகவரியிலும் அனுப்பலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்;
https://pib.gov.in/PressReleasePage.aspx?PRID=1676355
எஃகுத்துறை அமைச்சகம்
கிழக்கு இந்தியாவில் எஃகு உற்பத்தியை மேம்படுத்தவும், எஃகுத் துறை செயல்திறனை கட்டமைக்கவும் நடவடிக்கைகள்
மாநிலங்களவையில் கேட்கப்பட்ட கேள்விக்கு, மத்திய எஃகு துறை அமைச்சர் திரு. தர்மேந்திர பிரதான் எழுத்துபூர்வமாக அளித்த பதிலில் கூறியதாவது:
மத்திய எஃகு அமைச்சகம், ஒடிசா, ஜார்கண்ட், சட்டீஸ்கர், மேற்கு வங்கம் மற்றும் ஆந்திராவில் ஒருங்கிணைந்த எஃகு மையங்களின் வளர்ச்சியை உள்ளடக்கிய 'பூர்வோதயா' என்ற திட்டத்தை தொடங்கியுள்ளது. இதன் நோக்கம், எஃகு ஆலைகளின் திறன் மேப்படுத்துவது, மற்றும் எஃகு ஆலைகளுக்கு அருகிலேயே எஃகு தொகுப்புகளை அமைப்பது மற்றும் கட்டமைப்பு வசதிகளை மேம்படுத்துவது ஆகும்.
2030-31-ம் ஆண்டுக்குள் எஃகு உற்பத்தித் திறனை ஆண்டுக்கு 300 மெட்ரிக் டன்னாக உயர்த்த தேசிய எஃகு கொள்கை இலக்கு நிர்ணயித்துள்ளது. இதற்காக எஃகு அமைச்சகம் பல முயற்சிகளை எடுத்துள்ளது: -
 இந்தியாவில் உற்பத்தி செய்யப்பட்ட எஃகை அரசு நிறுவனங்கள் கொள்முதல் செய்வதை ஊக்குவிக்கும் வகையில் உள்நாட்டு இரும்பு மற்றும் எஃகு தயாரிப்புகள் கொள்கை உருவாக்கப்படவுள்ளது.
 உள்நாட்டில் உடைந்த இரும்புகள் கிடைப்பதை அதிகரிக்க, கழிவு எஃகு கொள்கை உருவாக்கப்படும்.
 தரமற்ற எஃகு இறக்குமதி மற்றும் உற்பத்தியை நிறுத்துவதற்கு எஃகு தரக் கட்டுப்பாடு உத்தரவுகளை வழங்குதல். இதுவரை 113 SQCO-கள் வெளியிடப்பட்டுள்ளன.
 எஃகு இறக்குமதிக்கு முன்கூட்டியே பதிவு செய்வதற்கு, எஃகு இறக்குமதி கண்காணிப்பு அமைப்பு .
 மதிப்பு கூட்டப்பட்ட எஃகு, துணைப் பொருட்கள், மூலதனப் பொருட்கள் போன்றவற்றுக்கு உற்பத்தி மையங்களை வைத்திருக்கும் எஃகு தொகுப்புகளை மேம்படுத்த வரைவு திட்டக் கொள்கை.
 எஃகு துறைக்கு மூலப் பொருட்கள் கிடைப்பதை உறுதி செய்ய, ஏலம், காலாவதியான இரும்பு தாது சுரங்கங்களை மீண்டும் செயல்படுத்தல், சுரங்கங்களின் குத்தகையை நீட்டித்தல் போன்ற பணிகளில் சுரங்கத்துறை மற்றும் நிலக்கரித்துறையுடன் மத்திய எஃகு அமைச்சகம் இணைந்து செயல்படும்.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் : https://pib.gov.in/PressReleasePage.aspx?PRID=1654920
------
(Visitor Counter : 89
வணிகம் மற்றும் தொழில்துறை அமைச்சகம்
திறந்தவெளி கட்டமைப்பு மின்னணு வர்த்தகம், மின்னணு வர்த்தகத்தை ஜனநாயகப்படுத்தி சிறு வணிகத்தை பாதுகாக்க உதவும் – திரு பியூஷ் கோயல்
திறந்தவெளி கட்டமைப்பு மின்னணு வர்த்தகம், மின்னணு வர்த்தகத்தை ஜனநாயகப்படுத்தி சிறு வணிகத்தை பாதுகாக்க உதவும் என்று மத்திய வர்த்தகம், தொழில் துறை, நுகர்வோர், உணவு மற்றும் பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் தெரிவித்துள்ளார்.
பிலானியில் உள்ள பிர்லா தொழில்நுட்பம் மற்றும் அறிவியல் கழகம் ஏற்பாடு செய்திருந்த 5-ஆவது வருடாந்திர தொழில் முனைவோர் மாநாட்டில் காணொலிக் காட்சி வாயிலாக அவர் உரையாற்றினார். அப்போது, பிலானி, பிட்ஸ் கல்வி நிறுவனத்தின் முன்னாள் மாணவரான நானாஜி தேஷ்முக்கிற்கு அஞ்சலி செலுத்தினார். அவருடைய வாழ்க்கை மற்றும் பணிகள் நாட்டிற்கு உத்வேகம் அளிப்பதாக இருக்கிறது என்று கூறினார்.
பிட்ஸ் கல்வி நிறுவனம், புதிய கண்டுபிடிப்பாளர்களையும், இடர்பாடுகளை எதிர்கொள்பவர்களையும் உருவாக்கிய வரலாற்றுச் சிறப்புமிக்கது என்றார். இந்த நிறுவனத்தில் பயின்ற இவர், சினிமா, எழுத்து, வர்த்தகம் மற்றும் சமூக சேவைத் துறைகளில் வெற்றிகரமாக பணியாற்றி உள்ளனர் என்று அவர் தெரிவித்தார். நாட்டின் புதிய கண்டுபிடிப்பு இயந்திரமாக ஸ்டார்ட் அப் நிறுவனங்கள் திகழ்கிறது என்று கூறிய அவர், உலகில் நாம் மூன்றாவது மிகப்பெரிய ஸ்டார்ட் அப் நிறுவனங்களைக் கொண்ட நாடாக இருக்கிறோம் என்று குறிப்பிட்டார்.
தோல்விகளைக் கண்டு அச்சமடையக்கூடாது என்று தொழில் முனைவோர்களை அவர் கேட்டுக் கொண்டார். புதிய கண்டுபிடிப்புகள், சிந்தனைகள், துணிச்சலுடன் இருத்தல் ஆகியவற்றை கைவிடக்கூடாது என்று திரு பியூஷ் கோயல் அறிவுறுத்தினார்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும். https://pib.gov.in/PressReleasePage.aspx?PRID=1807249
மனித வள மேம்பாட்டு அமைச்சகம்
முதலாவது ஆன்லைன் NISHTHA கல்வித்திட்டத்தை மத்திய மனித வள மேம்பாட்டுத் துறை அமைச்சர் மற்றும் அத்துறையின் இணை அமைச்சர் ஆகியோர் கூட்டாகத் தொடங்கி வைத்தனர். ஆந்திராவில் 1200 முக்கிய பயிற்சியாளர்களுக்கு இது தொடங்கப்பட்டது
ஆந்திராவைச் சேர்ந்த 1200 முக்கிய பயிற்சியாளர்களுக்கான முதலாவது NISHTHA ஆன்லைன் கல்வித் திட்டத்தை மத்திய மனித வள மேம்பாட்டுத் துறை அமைச்சர் திரு. ரமேஷ் பொக்ரியால் `நிஷாங்க்' மற்றும் அத் துறையின் இணை அமைச்சர் திரு. சஞ்சய் தோட்ரே ஆகியோர் புதுடெல்லியில் இன்று மெய்நிகர் நிகழ்ச்சியில் கூட்டாகத் தொடங்கி வைத்தனர்.
நிகழ்ச்சியில் பேசிய மத்திய அமைச்சர், மத்திய மனிதவள மேம்பாட்டு அமைச்சகத்தின் சமக்ரா சிக்சா - என்ற உயர் சிறப்புள்ள கல்வித் திட்டத்தின் கீழ் தொடக்க நிலையில் செயல்படும் பள்ளிக்கூடத் தலைமை நிர்வாகிகள் மற்றும் ஆசிரியர்களின் முழுமையான மேம்பாட்டுக்கான தேசிய அளவிலான முன் முயற்சியாக NISHTHA இருக்கிறது என்று கூறினார். கற்றல் பயன்களை மேம்படுத்துவதற்காக இந்தத் திட்டம் செயல்படுத்தப் படுகிறது.நேரடியாக சந்தித்து நடைபெறும் NISHTHA பயிற்சித் திட்டம் 2019 ஆகஸ்ட் 21ஆம் தேதி தொடங்கப்பட்டது என்று அமைச்சர் குறிப்பிட்டார். அதன் பிறகு 33 மாநிலங்கள் / யூனியன் பிரதேசங்கள் தங்கள் பகுதிகளில் சமக்ரா சிக்சா என்ற மத்திய அரசு உதவியுடன் கூடிய திட்டத்தின் கூட்டுமுயற்சியில் இந்தத் திட்டத்தைத் தொடங்கியுள்ளன. 29 மாநிலங்கள் / யூனியன் பிரதேசங்களில் மாநில அளவிலான பயிற்சிக் கல்வித் திட்டத்தை என்.சி.இ.ஆர்.டி. நிறைவு செய்துள்ளது. 4 மாநிலங்கள் / யூனியன் பிரதேசங்களில்  மாநில அளவிலான பயிற்சிகள் இன்னும் நடைபெற்றுக் கொண்டிருக்கின்றன. இரண்டு மாநிலங்களில் இத் திட்டம் இன்னும் தொடங்கப்பட வேண்டியுள்ளது. 23 மாநிலங்கள் / யூனியன் பிரதேசங்களில் மாவட்ட அளவிலான ஆசிரியர் பயிற்சித் திட்டங்கள் தொடங்கப்பட்டுள்ளன.
நேரில் சந்தித்து நடைபெறும் NISHTHA பயிற்சியில் இது வரையில் 23 ஆயிரம் முக்கிய பயிற்சியாளர்களும், 17.5 லட்சம் ஆசிரியர்கள் மற்றும் பள்ளிக்கூட தலைமை நிர்வாகிகளும் பயிற்சி பெற்றிருப்பதாக திரு. பொக்ரியால் தெரிவித்தார்.
கோவிட்-19 நோய்ப் பரவல் சூழ்நிலை காரணமாக, திடீரென முடக்கநிலை அமல் செய்யப்பட்டதால், நேரடி பயிற்சிகளை நடத்துவது சாத்தியமற்றுப் போனதாக அவர் குறிப்பிட்டார். எனவே மீதி 24 லட்சம் ஆசிரியர்கள் மற்றும் பள்ளிக்கூட தலைமை நிர்வாகிகளுக்குப் பயிற்சி அளிப்பதற்கு, ஆன்லைன் மூலம் NISHTHA பயிற்சியை அளிக்கும் திட்டம் தயாரிக்கப்பட்டது. என்.சி.இ.ஆர்.டி.யின் DIKSHA மற்றும் NISHTHA முனையங்கள் மூலம் இந்தப் பயிற்சிகள் நடத்தப்படும். ஆந்திராவில் தான் முதன்முறையாக NISHTHA ஆன்லைன் பயிற்சித் திட்டத்தை நாங்கள் தொடங்கி இருக்கிறோம் என்றும், NISHTHA முனையத்தின் மூலம் 1200 முக்கிய பயிற்சியாளர்கள் இதில் பயன் பெறுவார்கள் என்றும் அமைச்சர் கூறினார். ஆந்திராவில் உள்ள ஆசிரியர்களுக்குப் பயிற்சி அளிக்க இவர்களின் சேவை பயன்படுத்திக் கொள்ளப்படும். அவர்கள் பிறகு DIKSHA மூலம் NISHTHA பயிற்சியைப் பெறுவார்கள்.
புள்ளியியல் மற்றும் திட்ட அமலாக்கம் அமைச்சகம்
மொத்த உள்நாட்டு உற்பத்தி தொடர்பான 2022-23ம் நிதியாண்டின் முதல் காலாண்டு  மதிப்பீடுகள்
புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம், 2022-23 நிதியாண்டின் முதல் காலாண்டிற்கான  மொத்த உள்நாட்டு உற்பத்தி வீதம் குறித்த மதிப்பீடுகளை, நிலையான  மற்றும் தற்போதைய விலைகளின் அடிப்படையில் வெளியிட்டுள்ளது. தேசிய கணக்குகள் நாட்காட்டி வெளியீட்டிற்கேற்ப இது வெளியிடப்பட்டுள்ளது.
ஜுலை – செப்டம்பர், 2022 வரையிலான இரண்டாவது காலாண்டிற்கான அடுத்த மொத்த உள்நாட்டு உற்பத்தி வீத மதிப்பீடுகள், 30.11.2022ல் வெளியிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1855789
தேர்தல் ஆணையம்
தேர்தல் ஆணையர் திரு ராஜீவ் குமாரை இந்திய தேர்தல் ஆணையம் முறைப்படி வரவேற்றது
புதிதாக பொறுப்பேற்றுள்ள தேர்தல் ஆணையர் திரு ராஜீவ் குமாரை, தலைமை தேர்தல் ஆணையர் திரு சுனில் அரோரா மற்றும் தேர்தல் ஆணையர் திரு சுஷில் சந்திரா ஆகியோர் முறைப்படி இன்று வரவேற்றனர்.
தலைமை செயலாளர் திரு உமேஷ் சின்ஹா, துணைத் தேர்தல் ஆணையர்கள், இயக்குநர்கள் மற்றும் மூத்த முதன்மை செயலாளர்கள் உள்ளிட்ட ஆணையத்தின் இதர அதிகாரிகள் இந்நிகழ்வின் போது உடன் இருந்தனர்.
திரு ராஜீவ் குமாரை வரவேற்ற தலைமை தேர்தல் ஆணையர், பல்வேறு துறைகளில் அவரது பரந்து விரிந்த நிர்வாக அனுபவத்தைப் பற்றி குறிப்பிட்டார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1651088
மத்திய அமைச்சரவை
தேர்தல் மேலாண்மை மற்றும் நிர்வாகத் துறையில் ஒத்துழைப்பதற்காக இந்தியா மற்றும் துனிஷியா, பப்புவா நியூகினியா தேர்தல் ஆணையங்களுடனான புரிந்துணர்வு ஒப்பந்தங்களுக்கு மத்திய அமைச்சரவை ஒப்புதல் அளித்துள்ளது
தேர்தல் மேலாண்மை மற்றும் நிர்வாகத் துறையில் ஒத்துழைக்க துனிஷியாவின் தேர்தல்களுக்கான சுயேச்சை உயர் ஆணையம், பப்புவா நியூகினியா தேர்தல் ஆணையம் ஆகியவற்றுடன் புரிந்துணர்வு ஒப்பந்தம் செய்து கொள்ள இந்தியத் தேர்தல் ஆணையத்தை அனுமதிக்கக் கோரும் சட்டம் இயற்றும் துறை யோசனைக்குப் பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
தாக்கம்
இந்தப் புரிந்துணர்வு ஒப்பந்தம் இருதரப்பு ஒத்துழைப்பை மேம்படுத்தும். தொழில்நுட்ப ஒத்துழைப்பைக் கட்டமைக்கும் நோக்கம் கொண்டது. இந்தியாவின் சர்வதேச உறவுகளுக்கும் உதவுவதாக இருக்கும்.
பின்னணி
அண்மை ஆண்டுகளில் தேர்தல் ஆணையத்தின் பணிகளால் இந்தியாவின் அரசியல் விவகாரங்களில் மக்களின் பங்களிப்பு அதிகரிப்பு உறுதி செய்யப்பட்டுள்ளது. இதன் மூலம் இந்தியா தற்போது உலகிலேயே மிகப் பெரிய ஜனநாயக நாடாக விளங்குகிறது. இந்திய ஜனநாயகத்தின் வெற்றி உலகைச் சுற்றியுள்ள அரசியல் முறையில் பெரும் கவனத்தை ஈர்த்துள்ளது.
தேர்தல் ஆணையத்தின் சிறப்பான செயல்பாடு காரணமாக தேர்தல் தொடர்பான விஷயங்களில் இருதரப்பு உறவுகளை மேம்படுத்திக் கொள்ள வெளிநாட்டுத் தேர்தல் அமைப்புகளிடமிருந்து இந்தியத் தேர்தல் ஆணையம் பல்வேறு முன்மொழிவுகளைப் பெற்றுள்ளது.
பிரதமர் அலுவலகம்
ரத யாத்திரையை முன்னிட்டு மக்களுக்கு பிரதமர் வாழ்த்து
ரத யாத்திரையை முன்னிட்டு மக்களுக்கு பிரதமர் திரு. நரேந்திர மோடி தனது வாழ்த்துகளை தெரிவித்துள்ளார்.
“ரத யாத்திரயை முன்னிட்டு அனைவருக்கும் எனது வாழ்த்துக்கள்’. ஜெகன்நாதரிடம் பிரார்த்தனை செய்து, அனைவரும் சிறந்த ஆரோக்கியம், மகிழ்ச்சி மற்றும் செழிப்பைப் பெற்றிட அவரின் ஆசிர்வாதங்களை பெறுவோம். ஜெய் ஜெகன்நாத்” என்று பிரதமர் தனது வாழ்த்து செய்தியில் தெரவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.65 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1824939
சமூக நிதி மற்றும் அதிகாரமளித்தல் அமைச்சகம்
தேசிய சமூகப் பாதுகாப்பு நிறுவனத்தின்  பொதுக்குழு கூட்டம் டெல்லியில் நடைபெற்றது.
தேசிய சமூகப் பாதுகாப்பு நிறுவனத்தின்  பொதுக் குழுக் கூட்டத்திற்கு மத்திய அரசின் சமூக நீதி மற்றும் அதிகாரமளித்தல் அமைச்சகத்தின் செயலாளர் மற்றும் ஜி.சி, என்.ஐ.எஸ்.டி தலைவர் திரு சவுரப் கார்க் தலைமை தாங்கினார்.
என்.ஐ.எஸ்.டி.யின் கட்டமைப்பு, செயல்பாடுகள் மற்றும் திட்டங்களின் நிலையை மதிப்பாய்வு செய்வது கூட்டத்தின் முக்கிய நோக்கங்களாகும். கலந்துரையாடலின் முன்னோட்டமாக, என்.ஐ.எஸ்.டி இயக்குநர் என்.ஐ.எஸ்.டி குறித்து ஒரு சுருக்கமான விளக்கக்காட்சியை வழங்கினார், மேலும் என்.ஐ.எஸ்.டி பிரிவுகள் மற்றும் அவற்றின் செயல்பாடுகளை ஒரு குறும்படத்தின் மூலம் காட்சிப்படுத்தினார்.
கூட்டத்தில் நிகழ்ச்சி நிரல் அம்சங்கள் குறித்தும் விவாதிக்கப்பட்டது. ஆண்டறிக்கை - 2020-2021, 2021-2022, இருப்புநிலை அறிக்கை 2022-23, 2022-23 நிதியாண்டில் பயிற்சித் திட்டங்களின் நிலை, டெல்லி போலீஸ் அகாடமியுடன் புரிந்துணர்வு ஒப்பந்தம், மனிதவளத்துடன் ஆராய்ச்சிப் பிரிவை புதுப்பித்தல், 2023-24 ஆம் ஆண்டில் என்ஐஎஸ்டியால் திட்டமிடப்பட்ட ஆராய்ச்சி நடவடிக்கைகள், என்ஐஎஸ்டியின் முன்மொழியப்பட்ட சமூகப் பாதுகாப்பு அமைப்பு, என்ஐஎஸ்டியின் முன்மொழியப்பட்ட சமூகப் பாதுகாப்பு அமைப்பு, என்ஐஎஸ்டியின் ஒளிபரப்பு தளத்தை நிறுவுதல் உள்ளிட்டவை குறித்து விவாதிக்கப்பட்டது.
விரிவான கலந்துரையாடலுக்குப் பிறகு, ஆராய்ச்சி மற்றும் பயிற்சி நடவடிக்கைகளை அதிகரிப்பதற்கு உதவும் பணியாளர் பதவிகளை வலுப்படுத்தவும், நாடு முழுவதும் நடவடிக்கைகளை விரிவுபடுத்துவதற்காக மாநில மற்றும் மத்திய நிறுவனங்களுடன் அதிக ஒத்துழைப்பை வழங்கவும் என்.ஐ.எஸ்.டி அறிவுறுத்தப்பட்டுள்ளது. மேலும், 2022-23 நிதியாண்டில் என்.ஐ.எஸ்.டி.யின் செயல்திறன் திருப்திகரமாக மதிப்பாய்வு செய்யப்பட்டது. இறுதியாக, சமூகப் பாதுகாப்புத் துறையில் சிறந்த மையத்தை நோக்கி என்.ஐ.எஸ்.டி வளர வேண்டும் என்று சமூகநீதி மற்றும் அதிகாரமளித்தல் துறைசெயலாளர் கூறினார்.